sagorsarker/bangla-wikipedia huggingface dataset:
দ্গে-'দুন-ফুন-ত্শোগ্স

দ্গে-'দুন-ফুন-ত্শোগ্স () (১৬৪৮-১৭২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চাশতম দ্গা'-ল্দান-খ্রি-পা বা প্রধান ছিলেন।
দ্গে-'দুন-ফুন-ত্শোগ্স ১৬৪৮ খ্রিষ্টাব্দে তিব্বতের আমদো অঞ্চলের র্মা-ছু () নামক স্থানে র্তসে-দ্বুস-ব্যাম্স-শুল () পরিবারগোষ্ঠীতে জন্মগ্রহণ করেন। তার পিতার নাম ছিল 'বুম-ফ্যুগ () এবং মাতার নাম ছিল র্দো-র্জে-ম্খা'-'গ্রো ()। পাঁচ বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং পরে গ্যুমে তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী লামা তার অন্যতম প্রধান শিক্ষক ছিলেন। তন্ত্রের ওপর তার দখলের জন্য তিনি ব্যা-ব্রাল () উপাধিলাভ করেন। ১৭১৪ খ্রিষ্টাব্দে দ্গা'-ল্দান বৌদ্ধবিহারের পঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। কোশোত মঙ্গোল নেতা ল্হাজাং খান তার তন্ত্রবিদ্যায় মুগ্ধ হয়ে তাকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন। ঙ্গাগ-দ্বাং-ত্শে-'ফেল () নামক বাহান্নতম দ্গা'-ল্দান-খ্রি-পা এবং ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন। পরবর্তী জীবনে দ্গে-'দুন-ফুন-ত্শোগ্স তিব্বত সরকারের উচ্চপদস্থ কর্মচারীদের একজন উপদেষ্টা হিসেবে ষ্টাদশ শতাব্দী প্রথমার্ধে তিব্বতের বিভিন্ন রাজনৈতিক দ্বন্দ্ব ও সংকটময় পরিস্থিতি মোকাবিলায় সহায়তা করেন। ১৭২৪ খ্রিষ্টাব্দে তিনি মৃত্যুবরণ করলে পঞ্চম পাঞ্চেন লামা তার পুনর্জন্ম হিসেবে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক এক শিশুকে চিহ্নিত করেন।
গুং-থাং লামা

'গুং-থাং লামা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
কোশোত মঙ্গোল নেতা ল্হাজাং খান দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পার তন্ত্রবিদ্যায় মুগ্ধ হয়ে তাকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন।
খগেন মহন্ত

খগেন মহন্ত () ভারতের অসম রাজ্যের সুরকার, গীতকার ও গায়ক। অসমের সংস্কৃতি বিহুগানে তিনি নিপুন হওয়ার জন্য খগেন মহন্তকে বিহু সম্রাট আখ্যা দেওয়া হয়েছে।' স্নাতক ডিগ্রী গ্রহণ করার পর তিনি সঙ্গীতের জগতে প্রবেশ করেছিলেন। তিনি ফিল্ম ক্রাফ্‌ট এয়ার্ড, সঙ্গীত নাটক একাডেমী বটা, সঙ্গীতাচার্য বটা ইত্যাদি পুরস্কার পেয়েছিলেন। 
১৯৪২ সনের ১৭ আগস্ট নগাও জেলার বগরি আমতলার গজলা সত্রের সত্রাধিকারের গৃহে খগেন মহন্তের জন্ম হয়েছিল। খগেন মহন্তের পিতার নাম হরেন্দ্রনাথ মহন্ত ও মাতার নাম লক্ষীপ্রিয়া দেবী। তিনি শৈশবে পিতার নিকট থেকে নাম-কীর্ত্তন ও সত্রীয় নৃত্যকলার শিক্ষা আয়ত্ত করেছিলেন। সত্রীয়া নৃত্যের সঙ্গে তিনি খোল বাজানো বিদ্যায় পারদর্শী ছিলেন। 
১৯৬৫ সন থেকে খগেন মহন্ত আকাশবানীর শিল্পী হিসেবে গান গাওয়া আরম্ভ করেছিলেন। ১৯৭২ সনে তিনি প্রথম শ্রেনীর সুগম ও লোকসঙ্গীত শিল্পীর স্বীকৃতি লাভ করেন। ১৯৭৬ সনের পরবর্ত্তী সময়ে তিনি আকাশবানীর কম্পজারের চাকরিতে যোগদান করেছিলেন ও বিভিন্ন শিল্পীকে গান শিখান। তারপর তিনি আকাশবানীতে সঙ্গীত প্রয়োজক হয়েছিলেন অবশেষে তিনি আকাশবানী উত্তর-পূর্বাঞ্চলের ডেপুটি ডাইরেক্টর পদে নিযুক্তি ছিলেন। ২০০১ সনের ৩১ ডিসেম্বরে তিনি এই পদ থেকে অবসর নেন। গুয়াহাটি আকাশবানীতে থাকাকালীন অবস্থায় তিনি অসমের লোকশিল্পীর উন্নতির জন্য বিভিন্ন কার্যব্যবস্থা গ্রহণ করেছিলেন। 
খগেন মহন্ত ১৯৬৫ সনে অসমের বিখ্যাত কণ্ঠশিল্পী অর্চনা মহন্তকে বিবাহ করেন। খগেন মহন্তের পুত্র অংগরাগ মহন্ত পিতৃ আদর্শে অসমীয়া সঙ্গীত জগতকে উজ্জ্বলীত করেছেন। 
১৯৬০ সনে অসমের ভাষা আন্দোলনে বিষ্ণুপ্রসাদ রাভা, হেমাঙ্গ বিশ্বাস, যুগল দ্বারা গঠিত হার্মনি দলে খগেন মহন্ত সক্রিয় ব্যক্তি ছিলেন। এই সময়ে তিনি সমগ্র অসমে শান্তীর কামনায় গীত রচনা করেছিলেন। তিনি অসমের চিরসবুজ গান কাউরী পরে, কলরে পাততে কাউরী পরে, মা আমি শদিয়ালৈ যামেই, পারর পাখিত গুঁজি দিলোঁ ফুলাম চিঠিখনি, পাহাড়র জুরিটি পিরীতি সাওটি, ইত্যাদিতে কন্ঠদান করেছিলেন। তিনি অসমের অন্নুনত অঞ্চল থেকে ধ্বংসপ্রাপ্ত লোকগিত সংগ্রহ করে সংরক্ষণ করার ব্যবস্থা করে মহান দ্বায়িত্বের পালন করেছিলেন। কলাগুরু বিষ্ণুপ্রসাদ রাভার অন্তিমকালে রচনা করা এয়ে মোর শেষ গান খগেন মহন্ত কন্ঠদান করেছিলেন।
২০১৪ সনের ১২জুন তারিখে খগেন মহন্তের মৃত্যু হয়। মৃত্যুর সময় বয়স ছিল ৭২ বৎসর। খগেন মহন্তের মৃত্যুর দিন সমগ্র অসমবাসী শোক পালন করছিল।
সীতাকুণ্ড জাহাজ ভাঙ্গা এলাকা

সীতাকুন্ড শিপ ব্রেকিং ইয়ার্ড () বাংলাদেশের চট্টগ্রাম জেলার সীতাকুন্ডের উপকূলীয় অঞ্চলে গড়ে উঠা পৃথিবীর দ্বিতীয় বৃহত্তম পুরাতন জাহাজ ভাঙ্গা এলাকা। যা চট্টগ্রাম শহরের ২০ কিঃ মিঃ উত্তর-পশ্চিমে সীতাকুন্ড উপকূলে ফৌজদার হাটের ১৮ কি.মি. এলাকা জুড়ে বিস্তৃত।
১০০শ'টির অধিক ইয়ার্ড, দুই লক্ষেরও বেশি লোকের কর্মসংস্থান এবং দেশের মোট ইস্পাতের অর্ধেকের যোগান দেওয়ায় এটা পৃথিবীর বৃহত্তম জাহাজ ভাঙ্গা শিল্প অঞ্চল হিসেবে পরিচিতি লাভ করে। বাংলাদেশ শিপ ব্রেকার্স অ্যাসোসিয়েশন বা বিএসবিএ-র দাবি, সীতাকুন্ডুর জাহাজ ভাঙ্গার এসব ওয়ার্কশপই বিশ্বে খোলা আকাশের নিচে ওয়ার্কশপগুলোর মধ্যে সবচেয়ে বড়৷<ref name="http://www.dw.de"></ref>
১৯৬০ সালের প্রলয়ংকারি জলোচ্ছ্বাসে গ্রীক জাহাজ "এম ভি অলপাইন" আটকে পড়ে চট্টগ্রামের সীতাকুন্ড সমুদ্র উপকূলের ফৌজদারহাট, এলাকায় দীর্ঘ কয়েক বছর আটকে থাকার পর ১৯৬৫ সালে চট্টগ্রাম স্টিল মিলের কর্মীরা স্থানীয়দের সহযোগিতায় জাহাজটি ভাঙ্গা শুরু করে এবং পরবর্তিতে তা বিক্রি করে এভাবেই মূলত জাহাজ ভাঙ্গার উৎপত্তি।
১৯৭১ সালে মুক্তিযুদ্ধ চলাকালিন সময়ে পাকিস্তানি জাহাজ "আল আব্বাস" বোমার আঘাতে ক্ষতিগ্রস্ত হয়ে চট্টগ্রামে আটকা পড়ে। সেই সময়ে চট্টগ্রাম বন্দরে কর্মরত রাশিয়ান একটি দল জাহাজটিকে ফৌজদার হাট উপকূলে নিয়ে আসে। পরবর্তিতে, ১৯৭৪ সালে কর্ণফুলী মেটাল ওয়ার্কশপ লিমিটেড নামে একটি কোম্পানি জাহাজটি স্ক্র্যাপ হিশেবে কিনে নিয়ে ভাঙ্গা আরম্ভ করলে স্বাধীন বাংলাদেশে জাহাজ ভাঙ্গা শিল্পের গোড়াপত্তন হয়।
দ্পাল-ল্দান-গ্রাগ্স-পা

দ্পাল-ল্দান-গ্রাগ্স-পা () (মৃত্যু-১৭২৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একান্নতম দ্গা'-ল্দান-খ্রি-পা বা প্রধান ছিলেন।
দ্পাল-ল্দান-গ্রাগ্স-পা সপ্তদশ শতাব্দীর দ্বিতীয়ার্ধে তিব্বতের হোর-গ্ত্সাং-কো-ন্যিন () নামক স্থানে জন্মগ্রহণ করেন। তার পিতার নাম ছিল ম্গোন-পো-সেং-গে () এবং মাতার নাম ছিল স্ক্যিদ-মো-য়াগ ()। কম বয়সে ঙ্গাগ-দ্বাং-দ্কোন-ম্ছোগ-ন্যি-মা () নামক ষষ্ঠ র্তা-ত্শাগ-র্জে-দ্রুং () উপাধিধারী লামার নিকট হতে তিনি দীক্ষালাভ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ও পরে গ্যুতো তন্ত্র মহাবিদ্যালয়ে শিক্ষালাভ করেন। পঞ্চম পাঞ্চেন লামা এবং ব্লো-ব্জাং-দার-র্গ্যাস নামক উনপঞ্চাশতম দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন। শিক্ষাশেষে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে নির্বাচিত হন। ১৭২১ খ্রিষ্টাব্দে দ্গা'-ল্দান বৌদ্ধবিহারের একান্নতম প্রধান হিসেবে নির্বাচিত হন ও এই পদে তিনি সাত বছর থাকেন। সপ্তম দলাই লামা ও ষষ্ঠ পাঞ্চেন লামা ছাড়া র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।
গায়ত্রী মহন্ত

গায়ত্রী মহন্ত (; জন্ম: ১৮ ফেব্রুয়ারি, ১৯৮২) ভারতের অসম রাজ্যের জনপ্রিয় চলচ্চিত্র অভিনেত্রী। ১৯৮২ সনের ১৮ ফেব্রুয়ারি মাসে শোণিতপুর জেলার বিশ্বনাথ চারিআলি নামক স্থানে গায়ত্রী মহন্তের জন্ম হয়েছিল। তিনি ১৯৯৫ সনে অনুষ্ঠিত নর্থ-ইষ্ট মেগা ফ্যাশনে অংশগ্রহণ করে প্রথমবার চলচ্চিত্রের জগতে প্রবেশ করেছিলেন। গায়ত্রী মহন্তের ছবি অসমের বিভিন্ন পত্রিকা ও আন্তরাষ্ট্রীয় পত্রিকায় শীর্ষক স্থান প্রাপ্ত করেছে।
ওয়েস্ট ব্রমউইচ অ্যালবিয়ন ফুটবল ক্লাব

ওয়েস্ট ব্রমউইচ অ্যালবিয়ন ফুটবল ক্লাব (, ; এছাড়াও ওয়েস্ট ব্রমউইচ অ্যালবিয়ন এফসি, শুধুমাত্র ওয়েস্ট ব্রমউইচ অ্যালবিয়ন অথবা ওয়েস্ট ব্রম নামে পরিচিত) হচ্ছে ওয়েস্ট ব্রমউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৮ সালে প্রতিষ্ঠিত হয়েছে। ওয়েস্ট ব্রম তাদের সকল হোম ম্যাচ ওয়েস্ট ব্রমউইচের দ্য হোথর্নসে খেলে থাকে; যার ধারণক্ষমতা হচ্ছে ২৬,৬৮৮। বর্তমানে এই ক্লাবের ম্যানেজারের দায়িত্ব পালন করছেন কার্লোস কোরবেরান এবং সভাপতির দায়িত্ব পালন করছেন লাই গুচান। বর্তমানে ইংরেজ আক্রমণভাগের খেলোয়াড় জেড ওয়ালেস এই ক্লাবের অধিনায়কের দায়িত্ব পালন করছেন।
অ্যালবিয়ন ১৮৮৮ সালে প্রতিস্থিত দ্য ফুটবল লিগের প্রতিষ্ঠাতা সদস্য এবং ক্লাবটির ইতিহাসের অধিকাংশ সময় তারা শীর্ষ স্তরের লিগে অংশগ্রহণ করেছে। ক্লাবটি ১৯১৯–২০ মৌসুমে ইংল্যান্ডের চ্যাম্পিয়ন হওয়ার যোগ্যতা অর্জন করে। এছাড়া তারা ১৯৬৬ সালে ফুটবল লিগ কাপ জয়লাভ করে। ক্লাবটির ঐতিহ্যবাহী জার্সিটি নীল সাদা স্ট্রাইপ যুক্ত। ক্লাবটির পশ্চিম মধ্যপ্রদেশের অন্যান্য দল যেমন অ্যাস্টন ভিলা, উলভারহ্যাম্পটন ওয়ান্ডারার্সের সাথে দীর্ঘ সময়ের প্রতিদ্বন্দ্বিতা রয়েছে এবং তাদের সাথে ওয়েস্ট ব্রমের খেলাগুলো ব্ল্যাক কাউন্টি ডার্বি হিসেবে পরিচিত।
২০১৪ ফিফা বিশ্বকাপ উদ্বোধনী অনুষ্ঠান

২০১৪ ফিফা বিশ্বকাপের উদ্বোধনী অনুষ্ঠান ১২ জুন ২০১৪ সালে অ্যারেনা করিন্থিয়ান্স সাও পাওলো, ব্রাজিলে অনুষ্ঠিত হয়। এটি শুরু হয় ১৫:১৫ এ প্রতিযোগিতার প্রথম খেলা শুরু হওয়ার ১.৩০ ঘণ্টা আগে।
উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।
উদ্বোধনী অনুষ্ঠান ছিল প্রায় ৩০ মিনিটের, শুরুতে বিশেষ পোশাক পরে একজন প্রতিবন্ধী হুইল চেয়ারের পরিবর্তে পায়ে হেঁটে মঞ্চে হাজির হয়ে কিক অফ করেন। মাঠের মাঝখানে অবস্থিত একটি "জীবন্ত বল"-এর সঙ্গে, ৬৬০ জন নৃত্যশিল্পী ব্রাজিলের প্রকৃতি, মানুষ এবং ফুটবলের একটি যোগসূত্রের প্রতিফলন ঘটায়। অংশগ্রহণকারীরা বিভিন্ন ধরনের গাছ ও ফুলের পোষকে পরিহিত ছিল। এরপর বিশ্বকাপের অফিশিয়াল থিম সং "উই আর ওয়ান (ওলে ওলে)" পরিবেশন করেন ক্লাউদিয়া লেইতে, জেনিফার লোপেজ এবং পিটবুল। বিশ্বকাপ উদ্বোধনী অনুষ্ঠান আয়োজন করতে আনুমানিক প্রায় ১৮ মিলিয়ন BRL খরচ হয়।
ইউসুফ ইসলাম

ইউসুফ ইসলাম (জন্ম নামঃ স্টিভেন দিমিত্রী জর্জিও; ২১ জুলাই ১৯৪৮) হলেন একজন ইংরেজ গায়ক, সঙ্গীতরচয়িতা, বহুজাতিক বাদ্যযন্ত্রশিল্পী, সমাজসেবক ও শিক্ষানুরাগী| তিনি একজন অন্যতম প্রখ্যাত ধর্মান্তরিত মুসলিম| ২০১৪ সালে আমেরিকার রক অ্যান্ড রোল হল অফ ফেম নামক শিল্প বিষয়ক জাদুঘরে তার জীবনী অন্তর্ভুক্ত হয়|
ক্যাট স্টিভেন্স হিসেবে:
ইউসুফ ইসলাম হিসেবে:
হেনরি আয়রিং

হেনরী আয়রিং একজন মেক্সিকান বংশোদ্ভূত মার্কিন তাত্ত্বিক রসায়নবিজ্ঞানী। তার মুখ্য অবদান ছিল রাসায়নিক বিক্রিয়া হার এবং মধ্যবর্তী যৌগসমূহে। তিনি ৬০০ এর অধিক বৈজ্ঞানিক নিবন্ধ এবং ১০টি বৈজ্ঞানিক বই রচনা করেন। 
তিনি ১৯৬৩ সালে আমেরিকান কেমিক্যাল সোসাইটি এবং ১৯৬৫ সালে আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স এর প্রেসিডেন্ট নির্বাচিত হন।
আয়রিং আরিজোনা বিশ্ববিদ্যালয় থেকে খনি প্রকৌশল, মেটালার্জি এবং রসায়নে ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২৭সালে রসায়নে ডক্টরেট ডিগ্রি অর্জন করেন। তিনি ১৯৩১ সালে প্রিন্সটন বিশ্ববিদ্যালয় এ ইন্সট্রাক্টর হিসেবে নিযুক্ত হন। তিনি ১৯৪৬ সাল পর্যন্ত এখানেই কর্মরত ছিলেন। এরপর তিনি ইউনিভার্সিটি অব উটাহ এর গ্র্যাজুয়েট স্কুলের ডীন হিসেবে নিযুক্ত হন।
অ্যারিজোনা বিশ্ববিদ্যালয়

আরিজোনা বিশ্ববিদ্যালয় আরিজোনার টাকসনে অবস্থিত একটি পাবলিক বিশ্ববিদ্যালয়। এটি ১৮৮৫ সালে প্রতিষ্ঠিত হয়।
গবেষণামূলক শিক্ষা এবং উদ্ভাবনের জন্য এটি বিশ্বজুড়ে স্বীকৃত। ২০টি কলেজ এবং ৩০০টির বেশি প্রোগ্রাম রয়েছে। মহাকাশ, পরিবেশ বিজ্ঞান, এবং অপটিক্স গবেষণায় বিশেষভাবে খ্যাত।
এটি একটি R1 Research Institution, অর্থাৎ উচ্চ পর্যায়ের গবেষণার জন্য স্বীকৃত। নাসার বিভিন্ন প্রকল্পে সক্রিয়ভাবে অংশগ্রহণ করে।
অত্যাধুনিক সুযোগ-সুবিধা এবং নান্দনিক ক্যাম্পাস। শিক্ষার্থীদের জন্য লাইব্রেরি, ল্যাব, এবং ক্লাবসহ বিভিন্ন সুবিধা রয়েছে।
প্রতি বছর প্রায় ৪৫,০০০ শিক্ষার্থী ভর্তি হয়। আন্তর্জাতিক শিক্ষার্থীদের জন্যও এটি একটি জনপ্রিয় গন্তব্য।
অ্যারিজোনা ওয়াইল্ডক্যাটস (Arizona Wildcats) দলটি NCAA Division I-এ প্রতিদ্বন্দ্বিতা করে।
২০১১–১২ ফেডারেশন কাপ (বাংলাদেশ)

২০১১–১২ ফেডারেশন কাপ ফেডারেশন কাপের ২৪তম আসর। টুর্নামেন্ট শুরু হয় ২৩ ডিসেম্বর এবং শেষ হয় ২৪ জানুয়ারি বঙ্গবন্ধু জাতীয় স্টেডিয়ামে ফাইনালের মাধ্যমে। ফেডারেশন কাপে বাংলাদেশ প্রিমিয়ার লিগ ২০১১-১২-এর ১১ দলসহ প্রাথমিক পর্ব হতে উত্তীর্ণ ৫টি দল মোট ১৬টি দল নিয়ে গ্রামীণফোন ফেডারেশন কাপ ২০১১-এর চূড়ান্ত পর্ব ২ জানুয়ারি ২০১২এ শুরু হয় । ১৬টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল কোয়াটার ফাইনালে খেলার যোগ্যতা অর্জন করে। প্রতিযোগিতা অনুষ্ঠিত হয় বঙ্গবন্ধু জাতীয় স্টেডিয়াম ও কমলাপুরের বীরশ্রেষ্ঠ শহীদ সিপাহী মোস্তফা কামাল স্টেডিয়ামে। এই প্রতিযোগিতায় মোট ম্যাচ অনুষ্ঠিত হয় ৩১টি। টিম বিজেএমসিকে ফাইনালে ৩-১ গোলে হারিয়ে প্রথম বারের মত শেখ জামাল ধানমন্ডি ক্লাব চ্যাম্পিয়ন হয়।
সোমালিয়ার জলদস্যুদের দ্বারা আক্রান্ত জাহাজের তালিকা

সোমালিয়ার উপকূলে জলদস্যুতা একবিংশ শতকের প্রথম দিকে সোমালিয়ার গৃহযুদ্ধের দ্বিতীয় পর্যায় থেকে আন্তর্জাতিক জাহাজগুলোর জন্য হুমকি হয়ে উঠেছে। ২০০৫ সাল থেকে, ইন্টারন্যাশনাল মেরিটাইম অর্গানাইজেশন এবং বিশ্ব খাদ্য কর্মসূচীসহ অনেক আন্তর্জাতিক সংস্থা, জলদস্যুতা ঘটনা বৃদ্ধির উপর উদ্বেগ প্রকাশ করেছে। ওসানস বিয়ন্ড পাইরেসির এক জরিপ অনুসারে, জলদস্যুতার প্রকোপ বৃদ্ধি পাওয়ার কারণে আন্তর্জাতিক জাহাজ কোম্পানিগুলোকে অতিরিক্ত খরচসহ বছরে প্রায় $৬.৬ থেকে ৬.৯ বিলিয়ন ডলার ক্ষতির সম্মুখীন হতে হচ্ছে যা বিশ্ব বাণিজ্যে প্রভাব ফেলছে। জার্মান ইন্সটিটিউট ফর ইকনমিক রিসার্চ এর এক জড়িপে বলা হয়, জলদস্যুতার বৃদ্ধির ফলে জলদস্যুতার সাথে সম্পর্কিত লাভজনক প্রতিষ্ঠানের প্রকোপও বৃদ্ধি পেয়েছে। বীমা কোম্পানিগুলো জলদস্যু আক্রমণ থেকে মুনাফা অর্জন করছে, জলদস্যুতার প্রকোপ বৃদ্ধির জন্য বীমার প্রিমিয়ামের পরিমাণও বেড়ে গিয়েছে।
সমুদ্রে জলদস্যুতা প্রতিরোধে ব্যার্থতার জন্য জাতিসংঘ নিরাপত্তা পরিষদে ব্রিটেন দ্বারা প্রস্তাবিত একটি সোমালিযার বিরোদ্ধে ২০০৮ সালের ২০শে নভেম্বর পাশ করা হয়। সোমালি সরকার ইসলামী বিদ্রোহ দমন করে দেশের নিয়ন্ত্রণ নিতে যুদ্ধ করে চলছে, তাদের নৌবাহিনীও উন্নত হচ্ছে কিন্তু জলদস্যুতা প্রতিরোধে তারা কোন কার্যকর পদক্ষেপই নিতে পারছে না।
২০১০ সালের মধ্যে ৫৩টি জাহাজ ছিনতাই হয় এবং মোট ৮জন ক্রু মৃত্যুবরণ করে। তারা বিভিন্ন সময় বিভিন্ন দেশের অধুনিক জাহাজ ছিনতাই করে ফলে তারা পূর্বের তুলনায় আধুনিক সরঞ্জাম ব্যবহার করে জলদস্যুতা পরিচালনা করে থাকে যদিও আন্তর্জাতিক সম্মিলিত টাস্ক ফোর্সের অভিযানের কারণে এখন জলদস্যুতা এ অঞ্চলে অনেকটাই কমে আসছে। এই পাতাটিতে সোমালি জলদস্যুদের দ্বারা আক্রান্ত জাহাজের তালিকা দেওয়া হয়েছে।
বিস্তারিত তথ্যের জন্য দেখুন: * একোটেরা ইন্টা. সোমালি সামুদ্রিক ও উপকূলীয় মনিটর - হালনাগাদ:
সৈয়দপুর ইউনিয়ন, সীতাকুণ্ড

সৈয়দপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
সৈয়দপুর ইউনিয়নের আয়তন ৭৫৫৩ একর (৩০.৫৭ বর্গ কিলোমিটার)।
২০১১ সালের পরিসংখ্যান অনুযায়ী সৈয়দপুর ইউনিয়নের লোকসংখ্যা ৫১,৫০০ জন। এর মধ্যে পুরুষ ২৫,৩৫৬ জন এবং মহিলা ২৬,১৪৪ জন।
সীতাকুণ্ড উপজেলার উত্তর-পশ্চিমে সৈয়দপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এর দক্ষিণে মুরাদপুর ইউনিয়ন ও সন্দ্বীপ পৌরসভা; পূর্বে সন্দ্বীপ পৌরসভা, বারৈয়াঢালা ইউনিয়ন ও মীরসরাই উপজেলার হাইতকান্দি ইউনিয়ন; উত্তরে বারৈয়াঢালা ইউনিয়ন ও মীরসরাই উপজেলার সাহেরখালী ইউনিয়ন এবং পশ্চিমে সন্দ্বীপ চ্যানেল, সন্দ্বীপ উপজেলার সন্তোষপুর ইউনিয়ন ও গাছুয়া ইউনিয়ন অবস্থিত।
সৈয়দপুর ইউনিয়ন সীতাকুণ্ড উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৬টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
এক সময় চট্টগ্রাম জেলা আরাকান রাজ্যের অন্তর্ভুক্ত ছিল। কথিত আছে ঐ সময়ে চট্টগ্রাম অঞ্চলে বার জন আউলিয়া ইসলাম ধর্ম প্রচারের জন্য সীতাকুণ্ডের বার আউলিয়া নামক স্থানে আসেন এবং একটি বৈঠকে মিলিত হন এবং কিছু সিদ্ধান্ত গ্রহণ করেন। উক্ত সিদ্ধান্ত সমূহ বাস্তবায়নের নিরিখে বার জন আউলিয়া সম্পূর্ণ চট্টগ্রামে ছড়িয়ে পড়েন। তাদের মধ্যে অন্যতম ছিলেন হযরত শাহ সুফি সৈয়দ ফকির মনু মিয়াজী (রহ.)। জনশ্রুতিতে জানা যায়, হযরত শাহ সুফি সৈয়দ ফকির মনু মিয়াজী (রহ.) মীরেরহাট বাজারের দক্ষিণ পাশে মীরের দীঘির পূর্ব পাশে বসতি স্থাপন করে ধর্ম প্রচার কার্যক্রমে নিজেকে নিয়োজিত করেন। তার নামানুসারে পূর্বে কেদারখীলের পশ্চিম সীমা থেকে পশ্চিমে সন্দ্বীপ চ্যানেল (বঙ্গোপসাগরের শাখা) পর্যন্ত বিস্তীর্ণ এলাকা 'সৈয়দপুর' নামে পরিচিতি লাভ করে। পরবর্তীতে উক্ত সৈয়দপুর পূর্ব এবং পশ্চিম দুইটি অংশে বিভক্ত হয়ে দুটি গ্রামের সৃষ্টি হয়। একটি পূর্ব সৈয়দপুর অপরটি পশ্চিম সৈয়দপুর। সচরাচর ইউনিয়নের মধ্যে অবস্থিত বড় গ্রামের নামানুসারে ইউনিয়নের নামকরণ করা হয়। সে হিসাবে অত্র ইউনিয়নের নাম 'সৈয়দপুর' হয়েছে বলে অনুমিত।
সৈয়দপুর ইউনিয়নের সাক্ষরতার হার ৪৬.৮৪%। এ ইউনিয়নে ৩টি মাধ্যমিক বিদ্যালয়, ২টি মাদ্রাসা ও ১৬টি প্রাথমিক বিদ্যালয় রয়েছে।
সৈয়দপুর ইউনিয়নে যোগাযোগের প্রধান ৩টি সড়ক হল সীতাকুণ্ড-সৈয়দপুর সড়ক, বারৈয়াঢালা-বাকখালী সড়ক এবং কুমিরা-সৈয়দপুর সড়ক।
প্রধান যোগাযোগ মাধ্যম সিএনজি চালিত অটোরিক্সা।
সৈয়দপুর ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বদরখালী খাল, বাকখালী খাল, ডোকখালী খাল, ছোট কুমিরা খাল, কেদারখীল খাল এবং পূর্ব সৈয়দপুর খাল।
সৈয়দপুর ইউনিয়নের প্রধান প্রধান হাট/বাজারগুলো হল মীরেরহাট, শেখেরহাট এবং ভূঁইয়ারহাট, মহানগর মিঞাজান ভূ্ঁঞার হাট ।
জুনায়েদ খান

মোহাম্মদ জুনায়েদ খান, বিশ্বব্যাপী পরিচিত জুনায়েদ খান (; জন্ম: ২৪ ডিসেম্বর, ১৯৮৯) হলেন একজন পাকিস্তানি আন্তর্জাতিক ক্রিকেটার। জুনায়েদ বা-হাতি ফাস্ট বোলার হিসেবে বোলিং এবং ডানহাতি লো অর্ডার ব্যাটসম্যান হিসেবেে জাতীয় দলে নিয়মিত একজন ক্রিকেটার হিসেবে ভূমিকা রাখছেন। তিনি পাকিস্তানের সোয়াবী থেকে পাকিস্তান জাতীয় ক্রিকেট দলের জন্য যোগ্যতা অর্জনকারী প্রথম খেলোয়াড় এবং তার চাচাত ভাই লেগ স্পিনার ইয়াসির শাহ পরবর্তীকালে একই পথ অনুসরণ করেন। ২০১১ সালের ক্রিকেট বিশ্বকাপের প্রাক্কালে সোহেল তানভীর আঘাতপ্রাপ্ত হলে তার জায়গায় জুনায়েদ আন্তর্জাতিক ক্রিকেটে কোন অভিজ্ঞতার ছাড়াই তার বদলি হিসেবে দলে ডান পান। কিন্তু তিনি উক্ত টুর্নামেন্ট খেলতে পারেননি এবং পরবর্তীতে ২০১১ সালের এপ্রিলে ওয়ানডে ক্রিকেটে আত্মপ্রকাশ করেন। একই বছরে জুন মাসে তিনি ইংরেজি ঘরোয়া ক্রিকেট দল "ল্যাঙ্কাশায়ার কাউন্টি ক্রিকেট ক্লাব" এর হয়ে প্রতিনিধিত্ব করেন।
খান ২০০৭ সালের ২৪ জানুয়ারি মাত্র ১৭ বছর বয়সে এবোটাবাদ দলের হয়ে মুলতানের বিরুদ্ধে প্রথম-শ্রেণীর ক্রিকেটে আত্মপ্রকাশ করেন। তার প্রথম উইকেট ছিল "মাজিদ"। উক্ত খেলাটি ড্র এর মাধ্যেমে শেষ হলেও জুনায়েদ ৫৭ রান খরচ করে চার উইকেট গ্রহণ করেন।
সোহেল তানভীর এর হাঁটুর আঘাতজনিত কারণে জুনায়েদ ২০১১ সালের ক্রিকেট বিশ্বকাপের জন্য পাকিস্তানের স্কোয়াড তার নাম অন্তর্ভুক্ত করা হয়েছিল। তিনি টুর্নামেন্টের একটি ম্যাচও খেলতে পারেননি এবং তাকে ওয়ানডে ক্রিকেটে অভিষেকের জন্য অপেক্ষা করতে বাধ্য হয়েছিল। এপ্রিল ও মে মাসে পাকিস্তানের ওয়েস্ট ইন্ডিজ সফরের জন্য ২টি টেস্ট, ৫টি ওয়ানডে এবং ১টি টি২০ ম্যাচের জন্য পাকিস্তান স্কোয়াডে তার নাম অন্তর্ভুক্ত করা হয়। ২১ এপ্রিল তিনি টি২০ আত্মপ্রকাশ করেন এবং উক্ত ম্যাচে তিনি উইকেটশূন্য ছিলেন। দুই দিন পরে জুনায়েদ খান, মোহাম্মদ সালমান, এবং হাম্মাদ আজম ওয়েস্ট ইন্ডিজের বিপক্ষে একদিনের আন্তর্জাতিক ক্রিকেটে আত্মপ্রকাশ করেন। উদ্বোধনী বোলার হিসেবে ওয়াহাব রিয়াজ বল করলেও খান ১০ ওভারে ৪৯ রান খরচ করে ১টি উইকেট লাভ করেন।
খান তার সহযোগী বা-হাতি ফাস্ট বোলার ওয়াসিম আকরাম এর বোলিং এ্যাকশন মডেল হিসেবে নিয়েছিলেন। এছাড়াও তিনি ইমরান খান এর বোলিং দ্বারা প্রভাবিত ছিলেন। তার নিজের ভাষায, খান হলেন একজন "লাইন এবং লেন্থ বোলার" এবং তিনি বিশ্বাস করেন যে, "যদি তুমি সঠিক মাপে বল করতে পার এবং সংকুচিত লাইনে বল কর তবে উইকেট পাবে"। খান সাধারণত প্রায় গতিতে বল করে থাকেন। তিনি একজন ব্যাটসম্যানের ভিতরে এবং বাইরে উভয় থেকে বল সুইং করাতে পারেন।
গগনপুর

গগনপুর (") হলো বাংলাদেশ এর রাজশাহী বিভাগের নওগাঁ জেলার পত্নীতলা উপজেলার ঘোষনগর ইউনিয়নের একটি গ্রাম।
প্রবীণ লোকদের থেকে জানা যায় যে, তৎকালীন ব্রিটিশ সরকার ৯ নং ঘোষনগর ইউনিয়নের খিরসীন গ্রামের মৃত ডাঃ আব্দুল করিম চৌধুরীকে এই ইউনিয়নের গ্রাম পঞ্চায়েতের দায়িত্ব অর্পণ করেছিলেন। তবে কোনো অজানা কারণে প্রয়োজনীয় কাগজপত্র পুড়ে যায়। এই খবর ঊর্ধ্বতন কর্মকর্তাদের কাছে পৌঁছানোর পর, ইউনিয়নের গণ্যমান্য ব্যক্তিদের নিয়ে আলোচনা করে গগনপুর গ্রামের জনাব আজগর আলী মণ্ডলকে ২৪ জানুয়ারি ১৯৩৫ তারিখে লিখিতভাবে গ্রাম পঞ্চায়েতের ক্ষমতা প্রদান করা হয়। এই অফিসের কার্যক্রম তখন থেকে তার বৈঠকখানায় চলতো। ইউনিয়নের বিভিন্ন মানুষের চাহিদা অনুযায়ী একটি অফিস ঘরের প্রয়োজন দেখা দিলে, বিভিন্ন গ্রামের লোকেরা তাদের নিজ নিজ গ্রামে এই অফিস স্থাপনের জন্য মতবিরোধ শুরু করে। এই মতবিরোধ নিরসনের লক্ষ্যে বিভিন্ন গ্রামের মোড়ল-মাতব্বরদের পরামর্শের মাধ্যমে সার্ভেয়ার দ্বারা মাপ-জোক করে ইউনিয়নের মাঝখান নির্ধারণ করা হয়। স্থান নির্ধারণ হয় জামগ্রাম-কোতালী মৌজার মাঝখানে। তবে ঐ স্থানে ধানক্ষেত থাকায়, সেখান থেকে প্রায় ৬-৭ শত গজ দূরে পশ্চিমে গগনপুর বাজারে জামগ্রাম মৌজায় ৬ কক্ষবিশিষ্ট একটি মাটির ঘর নির্মাণ করা হয়, যেখানে ৭ মার্চ ২০০৫ পর্যন্ত অফিসের কার্যক্রম চলতে থাকে। অফিসের কার্যক্রম বৃদ্ধি পাওয়ায় স্থান সংকটের সৃষ্টি হয়। এ সমস্যার সমাধানের লক্ষ্যে ঊর্ধ্বতন কর্মকর্তাদের কাছে দরখাস্ত করা হলে, এলজিইডি, পত্নীতলা, নওগাঁ এর বাস্তবায়নে তৎকালীন চেয়ারম্যান জনাব আব্দুল করিম মণ্ডলের শাসনকালে ২৯ এপ্রিল ২০০৪ তারিখে ১৩ কক্ষবিশিষ্ট পাকা দ্বিতল ভবনের ভিত্তিপ্রস্তর স্থাপন করেন পত্নীতলা-ধামইরহাট এলাকার সংসদ সদস্য জনাব মোঃ সামসুজ্জোহা। পরবর্তীতে, ৮ মার্চ ২০০৫ তারিখে বর্তমান ইটের তৈরি ইউনিয়ন পরিষদ ভবনটির উদ্বোধন করেন এমপি মোঃ সামসুজ্জোহা খান (জোহা)। সেই থেকে আজ পর্যন্ত এই ভবনে অফিসের কার্যক্রম চলছে।
পত্নীতলা সদর হইতে ৬.৫ কি:মি: পূর্ব দিকে গগনপুর বাজারে গগনপুর-নজিপুর রাস্তা সংলগ্ন।
রিক্সা,ভ্যান,সি,এন,জি, ইত্যাদি।
আল-আফিফ
মেচী অঞ্চল

মেচী অঞ্চল ( , হচ্ছে নেপালের ১৪টি অঞ্চলের একটি। এটি নেপালের চারটি জেলা ইলাম, ঝাপা, পাঁচথর এবং তাপ্লেজুঙ জেলা নিয়ে গঠিত। এটার প্রধান সদরদপ্তর হচ্ছে ইলাম।
মেচীকে চারটি জেলায় ভাগ করা হয়েছে:
জনকপুর অঞ্চল

জনকপুর ( , হচ্ছে নেপালের ১৪টি অঞ্চলের একটি। জনকপুর অঞ্চলে জেলার সংখ্যা ছয়টি। সেগুলো হলো ধনুষা, দোলখা, মহোত্তরী, রামেছাপ, সর্লাহী এবং সিন্ধুলী জেলা।
জনকপুর ছয়টি জেলায় বিভক্তs:
ভারতে বিবেকানন্দ

ভারতে বিবেকানন্দ (মূল ইংরেজিতে: Lectures from Colombo to Almora) (১৮৯৭) হল স্বামী বিবেকানন্দের বক্তৃতার একটি সংকলন গ্রন্থ। পাশ্চাত্য দেশগুলি ভ্রমণ করার পর ১৮৯৭ সালের ১৫ জানুয়ারি বিবেকানন্দ অধুনা শ্রীলঙ্কার কলম্বোতে এসে পৌঁছান। এরপর তিনি দক্ষিণ ভারতের রামনাদে এসে অবতরণ করেন। এইখানে তাঁর আগমন উপলক্ষে একটি চল্লিশ ফুট লম্বা স্মারক নির্মিত হয়। ওই বছরই ২০ জানুয়ারি তিনি মাদ্রাজ (অধুনা চেন্নাই) হয়ে কলকাতা পৌঁছান। এরপর বিবেকানন্দ ভারতের বিভিন্ন রাজ্য ভ্রমণ করেন। ১৯ জুন তিনি আলমোড়া পৌঁছান। এই সময়ের মধ্যে তাঁর দেওয়া বক্তৃতাগুলিই এই বইতে সংকলিত হয়েছে। এই বইতে মোট ১৭টি বক্তৃতা পাওয়া যায়।
১৮৯৩ সালে স্বামী বিবেকানন্দ মার্কিন যুক্তরাষ্ট্রে বিশ্ব ধর্ম মহাসম্মেলনে যোগ দেন। সেখানে তিনি বিশেষ জনপ্রিয়তা পেয়েছিলেন। এরপর ১৮৯৭ সাল পর্যন্ত তিনি মার্কিন যুক্তরাষ্ট্র ও ইংল্যান্ডের নানা শহরে ভ্রমণ করে বেদান্ত বিষয়ে একাধিক বক্তৃতা দেন। ১৮৯৭ সালে তিনি কলম্বো হয়ে ভারতে ফিরে আসেন। ১৮৯৭ সালের ১৫ জানুয়ারি বিবেকানন্দ কলম্বো আসেন। সেখানে তাঁকে অভ্যর্থনা জানানো হয়। ১৮৯৭ সালের ৩০ জানুয়ারি মেরি হলকে লেখা একটি চিঠিতে বিবেকানন্দ এই অভ্যর্থনার উল্লেখ করেন।
চারিদিকের অবস্থা অতি আশ্চর্যরূপে আমার অনুকূল হয়ে আসছে। সিংহলে―কলম্বোয় আমি জাহাজ থেকে নেমেছি এবং এখন ভারতবর্ষের প্রায় শেষ দক্ষিণপ্রান্ত রামনাদে সেখানকার রাজার অতিথিরূপে রয়েছি। এই কলম্বো থেকে রামনাদ পর্যন্ত আমার পর্যটন যেন একটা বিরাট শোভাযাত্রা―হাজার হাজার লোকের ভিড়, আলোকসজ্জা, অভিনন্দন ইত্যাদি! ভারতভূমির যেখানে আমি প্রথম পদার্পণ করি, সেই স্থানে ৪০ ফুট উচ্চ একটি স্মৃতিস্তম্ভ তৈরি হচ্ছে। রামনাদের রাজা একটি সুন্দর কারুকার্যখচিত খাঁটি সোনার তৈরি বৃহৎ পেটিকায় তাঁর অভিনন্দনপত্র আমাকে দিয়েছেন; তাহাতে আমাকে His Most Holiness (মহাপবিত্রস্বরূপ) বলে সম্বোধন করা হয়েছে। মাদ্রাজ ও কলকাতা আমার জন্য উদগ্রীব হয়ে রয়েছে, যেন সমগ্র দেশটা আমাকে অভিনন্দিত করবার জন্য উঠে পড়ে লেগেছে। সুতরাং তুমি দেখতে পাচ্ছ, মেরী, আমি আমার সৌভাগ্যের উচ্চতম শিখরে উঠেছি। তবু আমার মন চিকাগোর সেই নিস্তব্ধ, প্রশান্ত দিনগুলির দিকেই ছুটেছে―কি বিশ্রাম-শান্তি ও প্রেমপূর্ণ দিনগুলি! তাই এখনি তোমাকে চিঠি লিখতে বসেছি। আশা করি, তোমরা সকলে বেশ ভাল আছ ও আনন্দে আছ।
১৮৯৭ সালের ১৬ জানুয়ারি, তিনি “পবিত্রভূমি ভারত” নামে একটি বক্তৃতা দেন। কলম্বোয় চারদিন থাকার পর ২০ জানুয়ারি মাদ্রাজ হয়ে তিনি কলকাতায় আসেন। ১৮৯৭ সাল থেকে ১৮৯৯ সালের মধ্যে বিবেকানন্দ ভারতের বর্তমান উত্তরপ্রদেশ, পাঞ্জাব ও কাশ্মীর ভূখণ্ডের নানা দেশীয় রাজ্য পরিভ্রমণ করেন। ৬ মে তিনি আলমোড়ার উদ্দেশ্যে রওয়ানা হন। এবং ১৯ জুন সেখানে পৌঁছান। এই পর্বে তিনি মোট ১৭টি বক্তৃতা দিয়েছিলেন, যা এই সংকলনে গ্রন্থিত হয়।
নিম্নোক্ত স্থানে দেওয়া বক্তৃতাগুলি এই বইয়ে অন্তর্ভুক্ত হয়—
১৮৯৭ সালে মাদ্রাজের বৈজয়ন্তী প্রেস থেকে বইটি প্রথম প্রকাশিত হয় “ফ্রম কলম্বো টু আলমোড়া” নামে। বিবেকানন্দের বন্ধু ও শিষ্য হেনরিয়েটা মুলার এই বইয়ের মুখবন্ধ লিখে দিয়েছিলেন।
এই বইয়ের বক্তৃতাগুলি গবেষকদের দৃষ্টি আকর্ষণ করে এবং অনেক খ্যাতনামা ব্যক্তিত্বকে অনুপ্রেরণা জোগায়। শ্রীলঙ্কার সন্ত যোগস্বামী বইয়ে বিবেকানন্দের প্রথম কথাগুলি (“সময় কম, কাজ অনেক”) দ্বারা বিশেষ অনুপ্রেরণা লাভ করেছিলেন।
ধৌলাগিরি অঞ্চল

ধৌলাগিরি (বা ধবলাগিরি) হচ্ছে নেপালের ১৪টি অঞ্চলের একটি। এটি নেপালের পশ্চিম বিকাশ অঞ্চলে অবস্থিত। বাগলুঙ এ অঞ্চলের সদরদপ্তর। বিখ্যাত পর্বত আরোহণ অঞ্চল মুসতাং, মুক্তিনাথ, কালি গণ্ডকী এবং ধবলগিরি এ অঞ্চলে অবস্থিত।
এ অঞ্চলে জেলার সংখ্যা চারটি। সেগুলো হলোঃ
কর্ণালী অঞ্চল

কর্ণালী ( , হচ্ছে নেপালের ১৪টি অঞ্চলের একটি। এটি নেপালের মধ্য-পশ্চিম বিকাশ অঞ্চলে অবস্থিত। এটির সদরদপ্তর জুমলায় অবস্থিত।
কর্ণালী অঞ্চল নেপালের দরিদ্র ও পশ্চাৎপদ অঞ্চলগুলোর একটি। এ অঞ্চলে এখনো সড়ক যোগাযোগ চালু হয়নি। এ অঞ্চলে জেলার সংখ্যা পাঁচটি। সেগুলো হলওঃ ডোল্পা, হুম্লা, জুম্লা, কালীকোট মুগু জেলা।
ভেরী অঞ্চল

ভেরী ( ), হচ্ছে নেপালের ১৪টি অঞ্চলের একটি। এটি নেপালের মধ্য-পশ্চিম বিকাশ অঞ্চলে অবস্থিত। নেপালগঞ্জ এটির সদরদপ্তর। এ অঞ্চলে জেলার সংখ্যা পাঁচটি। সেগুলো হলও বঙ্কে, বরদিয়া, দইলেখ, জাজরকোট এবং সুরখেত জেলা।
দি ক্লায়েন্ট

দি ক্লায়েন্ট বিখ্যাত লেখক জন গ্রিশামের কাহিনী অবলম্বনে নির্মিত ও জোয়েল শুমাখার পরিচালিত একটি চলচ্চিত্র। চলচ্চিত্রটিতে অভিনয় করেছেন সুসান স্যারান্ডন, টমি লী জোন্স, ব্র্যাড রেনফ্রো, মেরি লুইস পার্কার প্রমুখ। ক্রাইম সাসপেন্স জনরার এ মুভিতে অভিনয় করে সেরা অভিনেত্রীর অস্কার মনোনয়ন পেয়েছিলেন সুসান স্যারান্ডন।
মার্ক (রেনফ্রো) আর রিকি দুই সন্তান অল্পবয়সী স্বামী পরিত্যক্ত ডায়ানের (লুইস পারকার)যাদের আর্থিক অবস্থা খুবই খারাপ। একদিন খেলার ছলে দুই ভাই এক মাফিয়া পরিবারের প্রধান আইনজীবী-এর আত্মহত্যা ঘটনার একমাত্র চাক্ষুষ সাক্ষী হয়ে যায়। এ গরিব পরিবারের উপর বিপদ নেমে আসে সবদিক থেকে যখন ছোট ছেলে রিকি একধরনের কোমায় চলে যায় আর বড় মার্ক শিকার হয়ে যায় সেই মাফিয়া পরিবারের যারা মনে করতে থাকে যে সেই উকিল মারা যাওয়ার আগে মার্ক কে কিছু গোপন কথা তাদের সম্পর্কে বলে গেছে। ঘটনা ঘোলাটে হয়ে যায় যখন এফবিআই-এর বড় কর্মকর্তা রয় ফল্ট্রিগ (টমি লী জন্স)এর দল ও এরকমই মনে করে আর মার্ক কে তাদের হয়ে সাক্ষী দেওয়ার জন্য চেষ্টা করতে থাকে। এসময় মার্ক কে সাহায্য করতে এগিয়ে আসে এক মহিলা উকিল রেজি লাভ (সুসান স্যারান্ডন)।
চলচ্চিত্রটি রটেন টম্যাটো অনুযায়ী ৩৫ জন বিশ্লেষকের মতামতে ৮০% স্কোর করতে সমর্থ হয়।
সুসান স্যারান্ডন সেরা অভিনেত্রীর অস্কার মনোনয়ন পান এবং BAFTA পুরস্কার জিতে নেন সেরা অভিনেত্রী হিসেবে।
সেতী অঞ্চল

সেতী : ( ) হচ্ছে নেপালের ১৪টি অঞ্চলের একটি। এটি নেপালের দূর-পশ্চিম বিকাশ অঞ্চলে অবস্থিত।
সেতী পাঁচটি জেলা অঞ্চলে বিভক্ত। সেগুলো হলও: আছাম, বাঝাং, বাজুরা, ডোতি এবং কাইলালি জেলা।
তরাইয়ের ধনগড়ি হচ্ছে সেতী অঞ্চলের প্রধান শহর। দিপায়ল-সিলগড়ি হচ্ছে এ অঞ্চলের সদরদপ্তর।
মহাকালী অঞ্চল

মহাকালী ( ), হচ্ছে নেপালের ১৪টি অঞ্চলের একটি। এটি নেপালের সুদূর-পশ্চিম বিকাশ অঞ্চলে অবস্থিত এবং এর আয়তন ৬২০৫ বর্গ কিমি, যা মূলত দেশের অধিক পশ্চিমাঞ্চলে অবস্থিত। কঞ্চনপুর জেলার মহেন্দ্রনগর হচ্ছে এর সদরদপ্তর।
মহাকালী চারটি জেলায় বিভক্ত। সেগুলো হলও: বৈতডী, ডডেলধুরা, দার্চুলা এবং কঞ্চনপুর।
নেপালের অঞ্চলের তালিকা

নেপালকে ১৪টি প্রশাসনিক অঞ্চলে () ভাগ করা হয়েছে। সেগুলি আবার ৭৫টি জেলায় () বিভক্ত। নেপালকে যে ১৪টি অঞ্চলে ভাগ করা হয়েছে সেগুলো আবার পাঁচটি দলে বিভক্ত যা "বিকাস ক্ষেত্র" ( ) হিসেবে পরিচিত। প্রতিটি জেলার প্রধান হচ্ছেন প্রধান জেলা কর্মকর্তা যিনি আইন শৃঙ্খলার জন্য দায়িত্বপ্রাপ্ত এবং সরকারের সব মন্ত্রণালয়ের কাজকর্মের সমন্বয়কারী। নিম্নে বিকাস ক্ষেত্রসমূহ এবং অঞ্চলের নামসমূহ উল্লেখ করা হল:
পূর্ব থেকে পশ্চিমে:
শমিন্দা ইরঙ্গা

রানাবীরা মুদিয়ানসেলাগে শমিন্দা ইরঙ্গা (; জন্ম: ২৩ জুন, ১৯৮৬) চিল এলাকায় (কলম্বো থেকে ৮০ কিমি দূরে) জন্মগ্রহণকারী শ্রীলঙ্কান ক্রিকেটার। সেন্ট মেরি’জ কলেজের সাবেক ছাত্র শমিন্দা শ্রীলঙ্কা জাতীয় ক্রিকেট দলের অন্যতম সদস্য হিসেবে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। পাশাপাশি ঘরোয়া ক্রিকেট লীগে চিল ম্যারিয়ান্সের হয়েও খেলছেন। ক্রিকেট খেলায় তিনি মূলতঃ ডানহাতি মিডিয়াম ফাস্ট বোলার। এছাড়াও দলের প্রয়োজনে ডানহাতি ব্যাটসম্যানের ভূমিকায়ও অবতীর্ণ হন তিনি।
১৬ আগস্ট, ২০১১ তারিখে শমিন্দা তার একদিনের আন্তর্জাতিকে অভিষেক ঘটান। শ্রীলঙ্কা জাতীয় ক্রিকেট দলের হয়ে হাম্বানতোতা’র মহিন্দ রাজাপক্ষ আন্তর্জাতিক স্টেডিয়ামে অস্ট্রেলিয়া দলের বিপক্ষে তিনি মাঠে নামেন। একই বছরের ১৬ সেপ্টেম্বর তারিখে অস্ট্রেলিয়া দলের বিপক্ষে তার টেস্ট অভিষেক ঘটে। টেস্ট ক্রিকেটের ইতিহাসে ১৫তম খেলোয়াড় হিসেবে তিনি তার প্রথম বলেই উইকেট লাভ করেন।
এরপর থেকেই ক্রমাগত পিঠের আঘাতজনিত কারণে জাতীয় দলের হয়ে নিয়মিতভাবে ক্রিকেট খেলা থেকে দূরে ছিলেন। অভিষেকের পর তার পরবর্তী আন্তর্জাতিক খেলায় অংশগ্রহণ ঘটে ভারত ক্রিকেট দলের বিপক্ষে আগস্ট, ২০১২ সালে। ভারতের বিপক্ষে অনুষ্ঠিত টুয়েন্টি২০ আন্তর্জাতিকে তিনি গৌতম গম্ভীরের উইকেট লাভ করেন প্রথম ওভারেই। এরফলে শমিন্দা বিশ্বের একমাত্র বোলাররূপে প্রথম ওভারেই উভয় স্তরের ক্রিকেটে উইকেট লাভ করে বিশ্বরেকর্ড সৃষ্টি করেন।
নেপালের জেলার তালিকা

নেপালের নতুন সংবিধান অনুযায়ী সমগ্র নেপালকে সাতটি প্রদেশে বিভক্ত করা হয়েছে। সাতটি প্রদেশকে আবার মোট ৭৭টি জেলায় বিভক্ত করা হয়েছে। জেলাসমূহের তালিকা এখানে লিপিবদ্ধ করা হলো।
গ্লেন ম্যাক্সওয়েল

গ্লেন জেমস ম্যাক্সওয়েল (; জন্ম: ১৪ অক্টোবর, ১৯৮৮) হলেন একজন অস্ট্রেলিয়ান ক্রিকেটার। তিনি মুলত একজন অল-রাউন্ডার হিসেবে অস্ট্রেলিয়ার জাতীয় দলে খেলে থাকেন। ২০১১ সালে অস্ট্রেলিয়ান দলের কোন ব্যাটসম্যান হয়ে তিনি দ্রুতগতিতে মাত্র ১৯ বলে ৫০ রানের (অর্ধশতক) করার ইতিহাস গড়েন। ২০২৩ ওয়ানডে বিশ্বকাপে দ্রুততম সেঞ্চুরির রেকর্ডটি তার। নেদারল্যান্ডসের বিপক্ষে মাঠে নেমে মাত্র ৪০ বলে তিন অংকের ম্যাজিক ফিগার স্পর্শ করেন এই অজি ব্যাটার। তিনি হংকং ইন্টারন্যাশনাল ক্রিকেট সিক্সেসের দলের হয়ে খেলে থাকেন। এছাড়াও তিনি ২০১২ সালের ফ্রেন্ডস লাইফ টি-২০ সিজনে হ্যাম্পশায়ার এর সাথে চুক্তিবদ্ধ হন। ২০১৩ সালের ফেব্রুয়ারিতে ইন্ডিয়ান প্রিমিয়ার লিগে মুম্বই ইন্ডিয়ান্স তাকে ১ মিলিয়ন মার্কিন ডলারের বিনিময়ে কিনে নেয়। মার্চে ভারতের হায়দ্রবাদে অনুষ্ঠিত দ্বিতীয় টেস্ট ম্যাচে তার টেস্ট ক্রিকেটে অভিষেক হয়। ২০২২ সালের মার্চে তিনি তার দীর্ঘদিনের সঙ্গী ভারতীয় বংশোদ্ভূত ভিনি রমন এর সাথে বিবাহ বন্ধনে আবদ্ধ হন।
ম্যাক্সওয়েল ভিক্টোরিয়া জন্মগ্রহণ করেন; যেটি মেলবোর্নে শহরে অবস্থিত। তিনি তার জুনিয়র ক্রিকেট সাউথ বেলগ্রেভ সিসি এর হয়ে খেলছেন।
২০১২ সালে সংযুক্ত আরব আমিরাত-এ অনুষ্ঠিত একদিনের আন্তর্জাতিক ম্যাচে আফগানিস্তানের বিরুদ্ধে তার অভিষেক হয়। তার দ্বিতীয় ওডিআই ম্যাচে পাকিস্তানের বিরুদ্ধে অপরাজিত ৫৬* রানের এক অসাধারণ ইনিংস উপহার দেন যাতে তিনি ছয়ের মারের মাধ্যমে অস্ট্রেলিয়া দলকে জয়ের দারপ্রান্তে পৌছাতে সাহায্য করেন।
ভারতের বিরুদ্ধে টেস্ট খেলায় তার অভিষেক হয় তিনি প্রধান স্পিনার "জেভিয়ার ডোহার্টি" বদলে দলের দ্বিতীয় স্পিনার হিসেবে অন্তর্ভুক্ত হয়ে খেলেন।
২০১৫ সালের ক্রিকেট বিশ্বকাপের গ্রুপ পর্বে শ্রীলঙ্কার বিপক্ষে গ্লেন ম্যাক্সওয়েল একদিনের আন্তর্জাতিকে তার প্রথম সেঞ্চুরি করেন। এছাড়াও ৫১ বলে গড়া তার এ সেঞ্চুরিটি বিশ্বকাপে দ্বিতীয় দ্রুততম ও অস্ট্রেলিয়ার পক্ষে দ্রুততম সেঞ্চুরি। ৭ই নভেম্বর ২০২৩ আইসিসি বিশ্ব কাপ আফগানিস্তানের বিপক্ষে ম্যাক্সওয়েল প্রথম খেলোয়াড় হিসেবে ডাবল সেঞ্চুরি করেন (১২৮ বলে ২০১*)।
ম্যাক্সওয়েলকে ২০১৩ সালের আইপিএল নিলামে মুম্বই ইন্ডিয়ান্স ১ মিলিয়ন মার্কিন ডলারের বিনিময়ে কিনে নেয়, এতে করে তিনি সবচেয়ে বেশি পারিশ্রমিক নেওয়া বিদেশী খেলোয়াড় হিসেবে প্রমাণিত হন।
এমভি মাস্ক আলাবামা

এমভি মাস্ক আলাবামা (সাবেক আলভা মাস্ক) হল একটি কন্টেইনার জাহাজ। জাহাজটির মালিক মাস্ক লাইন লিমিটেড ও এটি পরিচালনার দায়িত্বে আছেন ওয়াটারম্যান স্টীমশীপ কর্পোরেশন। এটি হালকা নীল হাল ও বেইজ সুপার-কাঠামোর একটি জাহাজ যা সকল মাস্ক লাইনার জাহাজের মতই। জাহাজটি মার্কিন যুক্তরাষ্ট্রে নিবন্ধিত। ২০০৯ সালে সোমালিয়ার কাছে জাহাজটি সোমালিয়ার জলদস্যুদের দ্বারা ছিনতাই করা হয় ও জাহাজের ক্যপ্টেন রিচার্ড ফিলিপসকে বন্দী হিসেবে নেওয়া হয়েছিল। একই বছর জাহাজটি আবারো জলদস্যুদের ব্যর্থ হামলার শিকার হয়েছিল।
আলভা মাস্ক তাইওয়ানের কেলাংকে চীন জাহাজ নির্মাণ কর্পোরেশন কর্তৃক ৬৭৬ নাম্বার ইয়ার্ডে তৈরি করা হয় এবং ১৯৯৮ সালে এটি প্রথম অবমুক্ত করা হয়। আলভা মাস্ক হিসেবে জাহাজটি প্রথমে ডেনমার্কে নিবন্ধিত হয়। ২০০৪ সালে এর মাতৃকোম্পানির অন্যান্য জাহাজের সাথে এর নাম পরিবর্তন করে মাস্ক আলাবামা নামকরণ করা হয় ও যুক্তরাষ্ট্রে নিবন্ধিত হয়। এর হোমপোর্ট তখন থেকেই ভার্জিনিয়ার নোরফোক। জাহাজটি দুটি উল্লেখযোগ্য ঘটনা বা সংঘর্ষের সাথে জড়িত এবং মাস্ক লাইনের জাহাজ হিসেবে পূর্ব আফ্রিকায় সক্রিয়। এটির নিয়মিত যাত্রাপথ হল মোমবাসা থেকে, কেনিয়া থেকেসালালা, ওমান; জিবুতি, এবং শেষে মোমবাসায় ফিরে আসে।
২০০৪ সালে জাহাজটিকে আপাত জালিয়াতির অভিযোগে কুয়েতে আটক করা হয়। ২০০৫ সালে দিক্ষিণের নিউ ইয়র্কে মার্কিন যুক্তরাষ্ট্রের জেলা আদালতে এপি মোলার মাস্ক গ্রুপের নিবন্ধিত নথি-পত্র অনুযায়ী, কুয়েত ভিত্তিক প্রবাসীরা গ্রুপটির কাছে মিলিয়ন মিলিয়ন ডলার দাবি করে। কম মূল্যের পণ্য এনে উচ্চ মূল্যে বিক্রি করার অভিযোগ আনা হয়। পরবর্তীতে মাস্কে মালামাল হারানোর অভিযোগে অভিযুক্ত করা হয় যার কোন অস্তিত্ব ছিল না। জাহাজটি পরবর্তীতে ২০০৪ সালের এপ্রিলে মুক্ত করে দেওয়া হয় এবং এপি মোলার মাস্ক গ্রুপকে $১.৮৬ মিলিয়ন ডলার ক্ষতিপূরণ দিতে বাধ্য করা হয়।
আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

মাত্র বিশজন বোলার জানুয়ারি, ২০২১ সাল পর্যন্ত আন্তর্জাতিক ক্রিকেটের প্রধান স্তর টেস্ট ক্রিকেটের ইনিংসের সূচনালগ্নে প্রথম বলেই উইকেট লাভে সক্ষমতা অর্জন করেছেন। ১৮৮৩ সালে অস্ট্রেলিয়া ক্রিকেট দলের টম হোরান সর্বপ্রথম এ জাতীয় ব্যক্তিগত পারঙ্গমতা প্রদর্শন করেছেন ওয়াল্টার রিডকে আউট করার মাধ্যমে। সাম্প্রতিককালে ১৫ জানুয়ারি, ২০১৬ তারিখে ইংল্যান্ড দলের বিপক্ষে দক্ষিণ আফ্রিকা দলের হরদাস ভিলজোয়েন টেস্ট ক্রিকেটের ইতিহাসে ২০তম খেলোয়াড় হিসেবে তিনি তার প্রথম বলেই উইকেট লাভ করেন ইংরেজ অধিনায়ক অ্যালাস্টেয়ার কুককে কট আউটের মাধ্যমে।
বিশজন টেস্ট বোলার এ কৃতিত্বের সাথে জড়িয়ে আছেন। তন্মধ্যে, ইংরেজ ক্রিকেটারের সংখ্যা সাত। কিন্তু, তাদের এ অর্জন সবসময় দীর্ঘ ও বর্ণাঢ্যময় খেলোয়াড়ী জীবনের পরিচয় বহন করতে পারেনি।
অন্যদিকে, একদিনের আন্তর্জাতিকে ছাব্বিশজন বোলার তাদের প্রথম বলেই উইকেট লাভের কীর্তিগাঁথা রচনা করেছেন। প্রথমটি করেছেন ইংরেজ বোলার জিওফ আর্নল্ড। ২৪ আগস্ট, ১৯৭২ তারিখে গ্রেইম ওয়াটসনকে বোল্ড করেছিলেন তিনি। সাম্প্রতিককালে এ অর্জনের সাথে জিম্বাবুয়ের আইনস্লেই এন্ডলোভু জড়িত রয়েছেন। ১৯ জুন, ২০১৯ তারিখে নেদারল্যান্ডসের বিপক্ষে প্রথম বলে তোবিয়াস ভিসিকে এলবিডব্লিউ’র মাধ্যমে উইকেট পান তিনি।
নেপালের বিকাস ক্ষেত্রসমূহ

নেপালকে পাঁচটি বিকাস ক্ষেত্র (), ১৪টি প্রশাসনিক অঞ্চল (), এবং ৭৫টি জেলায় () বিভক্ত করা হয়েছে। ১৪টি প্রশাসনিক অঞ্চলকে পাঁচটি উন্নয়ন এলাকায় বিভক্ত করা হয়েছে। প্রতিটি জেলার প্রধান হচ্ছেন "প্রধান জেলা কর্মকর্তা" যিনি আইন শৃঙ্খলার জন্য দায়িত্বপ্রাপ্ত এবং সরকারের সব মন্ত্রণালয়ের কাজকর্মের সমন্বয়কারী।
নেপালের পাঁচটি বিকাস ক্ষেত্রগুলি হচ্ছে (পূর্ব থেকে পশ্চিমে):
পূর্বাঞ্চল বিকাস ক্ষেত্র, নেপাল

পূর্বাঞ্চল বিকাস ক্ষেত্র (), ("Purwānchal Bikās Kshetra") হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পূর্বাঞ্চলে অবস্থিত এবং এ অঞ্চলের সদরদপ্তর হচ্ছে ধানকুটা।
এটি তিনটি অঞ্চল নিয়ে গঠিত:
এই অঞ্চলের প্রধান শহরসমূহ হচ্ছে বিরাটনগর, ধরন, ইত্যাদি।
মধ্যমাঞ্চল বিকাস ক্ষেত্র, নেপাল

মধ্যমাঞ্চল বিকাস ক্ষেত্র (), ("Madhyamānchal Bikās Kshetra") হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পূর্ব-মধ্যমাঞ্চলে অবস্থিত এবং এ অঞ্চলের সদরদপ্তর হচ্ছে কাঠমান্ডু যা গোটা দেশের রাজধানী।
এটি তিনটি অঞ্চল নিয়ে গঠিত::
আইএসও ৩১৬৬-২:এনপি

আইএসও ৩১৬৬-২:এনপি হল আইএসও এর একটি মান যা নেপালের উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে নেপালের, আইএসও ৩১৬৬-২ কোড দুটি স্তরের উপবিভাজনগুলির জন্য সংজ্ঞায়িত করা হয়েছে:
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল NP, নেপালের আইএসও ৩১৬৬-১ আলফা-২ কোড। দ্বিতীয় অংশ নিম্নলিখিত ভাবে:
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।
পশ্চিমাঞ্চল বিকাস ক্ষেত্র, নেপাল

পশ্চিমাঞ্চল বিকাস ক্ষেত্র (), ("Pashchimānchal Bikās Kshetra") হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পশ্চিম-মধ্যমাঞ্চলে অবস্থিত এবং এ অঞ্চলের সদরদপ্তর হচ্ছে পোখারা।
এটি তিনটি অঞ্চল নিয়ে গঠিত:
মধ্য-পশ্চিমাঞ্চল বিকাস ক্ষেত্র, নেপাল

মধ্য-পশ্চিমাঞ্চল বিকাস ক্ষেত্র (), ("Madhya-Pashchimānchal Bikās Kshetra") হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের মধ্যমাঞ্চল হতে দেশের পশ্চিমাঞ্চলে বিস্তৃত এবং এ অঞ্চলের সদরদপ্তর হচ্ছে পোখরা।
এটি তিনটি অঞ্চল নিয়ে গঠিত:
সুদূর পশ্চিমাঞ্চল বিকাস ক্ষেত্র, নেপাল

সুদূর পশ্চিমাঞ্চল বিকাস ক্ষেত্র (), ("Sudur Pashchimānchal Bikās Kshetra") হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পশ্চিমাঞ্চলে অবস্থিত এবং এ অঞ্চলের সদরদপ্তর হচ্ছে দিপায়াল।
এটি দুটি অঞ্চল নিয়ে গঠিত:
ঝাপা জেলা

ঝাপা জেলা ( ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের তরাই সমতলভূমির একটি জেলা। ভদ্রাপুর হচ্ছে জেলার সদরদপ্তর।
এই জেলার আয়তন ।
২০১১ সালে নেপালের আদমশুমারি অনুসারে এ জেলার লোকসংখ্যা ৮১২,৬৫০ জন। এর মধ্যে ৫৫.৮% নেপালি, ১০.৩% রাজবংশী, ৫.৬% লিম্বু, ৫.৫% মৈথিলি, ৩.৬% সাঁওতালি, ২.৫% রাই ২.৪% হিন্দি, ২.১% তামাং, ১.৫% তাজপুরিয়া, ১.৫% নেওয়ারি, ১.৩% মাগার, ১.০% ধীমাল , ০.৮% থারু, ০.৭% বাঙালি, ০.৬% গুরুং এবং ০.৫% মেচ ভাষাকে তাদের প্রথম ভাষা হিসাবে ব্যবহার করে।
জেলার ৩৫.০% জনগণ নেপালি, ১.৬% রাজবংশী এবং ০.৫% হিন্দিকে তাদের দ্বিতীয় ভাষা হিসাবে ব্যবহার করে থাকে।
ঝাপা জেলার জাতিসমূহ হচ্ছে রাজবংশী, লিম্বু, রাই, গুরুং, কিন্তু, তামাং, ব্রাহ্মণ আঞ্চলিক, গাড়ির, মেছে, সাতার, তারু।
ঝাপা জেলায় সাঁওতাল জনগোষ্ঠীর মানুষ রয়েছেন ২৩,১৭২ জন।
ঝাপা জেলার ভাষাসমূহ হচ্ছে রাজবংশী ভাষা,লিম্বু, ভাষা, রাই ভাষা, গুরুং ভাষা, তামাং ভাষা, কিন্তু ভাষা, মৈথিলি ভাষা, Satar ভাষা এবং ভোজপুরি।
ঝাপা জেলায় বছরে ২৫০ থেকে ৩০০ সেন্টিমিটার বৃষ্টিপাত হয়, এবং বেশিরভাগই গ্রীষ্মে বর্ষা মৌসুমে এবং এর পার্বত্য উত্তরাঞ্চলে দক্ষিণের তুলনায় বেশি বৃষ্টিপাত হয়। গ্রীষ্মকালে সর্বোচ্চ তাপমাত্রা ৪২.৫ ডিগ্রি সেলসিয়াস এবং শীতকালে ১ ডিগ্রি সেলসিয়াস রেকর্ড করা হয়। সর্বনিম্ন উচ্চতা বিন্দু ৫৮ মিটার যা নেপালের সর্বনিম্ন ভূমি এবং সর্বোচ্চ উচ্চতা বিন্দু গড়ে সমুদ্রপৃষ্ঠ থেকে ৫০০ মিটার।
সাক্ষরতার হারের দিক থেকে জেলার ৯৫.২% মানুষ শিক্ষিত অর্থাৎ নেপালের জেলাসমূহের মধ্যে ঝাপা জেলায় সাক্ষরতার হার সবচেয়ে বেশি।
চুম্বক-উত্তোলিত রেল

চুম্বক-উত্তোলিত রেল বা ইংরেজি পরিভাষায় ম্যাগলেভ রেল বলতে চৌম্বক শক্তির মাধ্যমে শূন্যে উত্তোলন করে কোন বস্তুকে চাকা, এক্সেল কিংবা বিয়ারিং ছাড়াই সামনের দিকে চালনা করার একটি পদ্ধতি। এই পদ্ধতিতে যানবাহনকে ভূমি থেকে সামান্য ওপরে উঠিয়ে চৌম্বক শক্তির মাধ্যমেই সামনের দিকে ধাক্কা প্রদান করা হয়। সর্বব্যাপী ব্যবহার করা গেলে চুম্বক-উত্তোলিত রেলগাড়ি মানুষের যাতায়াত ব্যবস্থাতে আমূল পরিবর্তন আনতে পারে।
ঘর্ষন জনিত সমস্যা না থাকায় সাধারণত চুম্বক-উত্তোলিত রেলগাড়িগুলো অন্যান্য চাকাযুক্ত গতানুগতিক রেলগাড়ির চেয়ে অনেক মসৃণ ও শব্দহীনভাবে চলতে পারে। এছাড়া চৌম্বক শক্তির মাধ্যমে এর ভর পরিবর্তিত করার ফলে যেকোন আবহাওয়াতেই এই রেলগাড়ি সর্বোচ্চ গতিবেগে চলতে পারে। যদিও চৌম্বক উত্তোলন পদ্ধতিতে চৌম্বক শক্তির মাধ্যমে বস্তুকে উত্তোলিত করা হয়, তথাপি কোনও কোনও ক্ষেত্রে বস্তুকে সামান্য পরিমাণে অবলম্বন প্রদানের উদ্দেশ্যে যান্ত্রিক পদ্ধতি ব্যবহৃত হয়। চুম্বক-উত্তোলিত রেলগাড়িকে শূন্যে ভাসিয়ে রাখতে খুব একটা বেশি শক্তির প্রয়োজন না হলেও বাতাসের ঘর্ষণ ভেদ করে সামনের দিকে ধাবিত হতেই সিংহভাগ শক্তি ব্যয় হয়। বর্তমানে আধুনিক বৈদ্যুতিক রেলগাড়িগুলি যথেষ্ট গতিতে চলাচল করলেও চুম্বক-উত্তোলিত রেলগাড়ি আজ পর্যন্ত সর্বোচ্চ গতিবেগের সর্বসেরা কীর্তিগুলি ধরে রেখেছে।
প্রচলিত চাকাযুক্ত উচ্চগতিসম্পন্ন রেলগাড়ির সাথে তুলনা করলে দেখা যায় যে চুম্বক-উত্তোলিত রেলগাড়ির জন্য রেলপথ বানাতে প্রচুর পরিমাণ অর্থের প্রয়োজন। চাকাযুক্ত রেলগাড়ি রেলপথে চলার সময় প্রচুর ঘর্ষণ এবং কম্পনের ফলে এর যন্ত্রপাতি ও কলকব্জা খুব তাড়াতাড়ি ক্ষয়প্রাপ্ত ও নষ্ট হয়ে যায়। এজন্য গতানুগতিক রেলগাড়িগুলির উচ্চগতি ধরে রাখতে রেলপথ এবং রেলগাড়ি উভয়ের প্রচুর পরিমাণে নিয়মিত রক্ষণাবেক্ষণের প্রয়োজন হয়, যা অত্যন্ত ব্যয়সাপেক্ষ ব্যপার। তবে চুম্বক-উত্তোলিত রেলগাড়ির জন্য রেলপথ নির্মাণ ব্যয়সাপেক্ষ হলেও গতানুগতিক রেলগাড়ির তুলনায় এর রক্ষণাবেক্ষণ খরচ অনেক কম।
বোলিং (ক্রিকেট)

বোলিং ক্রিকেট খেলায় ব্যবহৃত একটি পরিভাষা। ক্রিকেট বলকে পিচের শেষ প্রান্তে পুতানো উইকেট বরাবর নিক্ষেপের মাধ্যমে ব্যাটসম্যানকে পরাস্ত করতে কিংবা রান না করার ক্ষেত্রে ব্যবহার করা হয়। একজন খেলোয়াড় যদি বোলিংরত অবস্থায় থাকেন, তাহলে তিনি বোলার হিসেবে চিহ্নিত হবেন। স্পেশালিস্ট বোলার পরিভাষাটি সচরাচর শুধু বোলিংয়ে পারদর্শী খেলোয়াড়ের ক্ষেত্রে ব্যবহার করা হয়। এক্ষেত্রে তাকে শুধু বোলাররূপে অভিহিত করা হয়ে থাকে। একইভাবে স্পেশালিস্ট ব্যাটসম্যান পরিভাষাটি শুধু ব্যাটিংয়ে পারদর্শী খেলোয়াড়ের ক্ষেত্রে ব্যবহার করা হয়। যদি একজন বোলার ব্যাটিং এবং বোলিং - উভয় বিভাগেই সমান পারদর্শিতা প্রদর্শন করেন, তাহলে তিনি অল-রাউন্ডারের মর্যাদা পান। ম্যালকম মার্শাল, রিচার্ড হ্যাডলি, ক্রেগ ম্যাকডারমট, কপিল দেব, মুত্তিয়া মুরালিধরন, ইমরান খান, সাকিব আল হাসান প্রমূখ ক্রিকেটার বিশ্ব ক্রিকেট ইতিহাসে শীর্ষস্থানীয় বোলাররূপে পরিচিত ব্যক্তিত্ব।
ক্রিকেট খেলায় প্রতিপক্ষকে অল্প রানে আটকে ফেলার জন্য বোলারদের বোলিং কৌশল এবং বোলিংয়ে বৈচিত্র্য থাকা খুবই গুরুত্বপূর্ণ। সঠিক বোলিং কলা-কৌশল রপ্ত করার জন্য কনুই বাঁকানোর নির্দিষ্ট মানদণ্ড রয়েছে। ব্যাটসম্যানকে লক্ষ্য করে বোলিংয়ের ভঙ্গীমা প্রদর্শনকে বল বা ডেলিভারি নামে আখ্যায়িত করা হয়। বোলার কর্তৃক সফলভাবে ছয়টি বল ডেলিভারি দেয়াকে ওভার বলে। বোলার এক ওভার বোলিং করলে পরবর্তী ওভার তার দলীয় সঙ্গী পিচের অপর প্রান্ত থেকে বোলিং করে থাকেন। ক্রিকেটের আইনে কীভাবে একটি বল ডেলিভারি করতে হয়, তার সংজ্ঞা দেয়া আছে। যদি কোন কারণে অবৈধভাবে বোলিং করা হয়, তাহলে খেলা পরিচালনাকারী কর্মকর্তা হিসেবে আম্পায়ার নো বল হিসেবে ঘোষণা করতে পারেন। আবার, ব্যাটিং প্রান্তে অবস্থানরত ব্যাটসম্যানের নাগালের বাইরে দিয়ে বল চলে গেলে আম্পায়ার ওয়াইড ঘোষণা করতে পারেন।
ইরফান পাঠান

ইরফান খান পাঠান () (; জন্ম: ২৭ অক্টোবর ১৯৮৪) হলেন একজন ভারতীয় ক্রিকেটার যিনি ২০০৩ সালে একদিনের আন্তর্জাতিকে আত্মপ্রকাশ করেন। বর্তমানে তিনি ভারতের ওয়ানডে ক্রিকেটে ৮ম সর্বোচ্চ উইকেট সংগ্রাহক ও টোয়েন্টি২০ আন্তর্জাতিকে সর্বোচ্চ উইকেট সংগ্রাহক।
পাঠান ২৭ অক্টোবর ১৯৮৪ ভারতের গুজরাত, বরোদা জন্মগ্রহণ করেন। তিনি একটি দরিদ্র পরিবারে বাদোরার একটি মসজিদে তার ভাই ইউসুফ পাঠান এর সঙ্গে বেড়ে ওঠেন। তখন তার পিতা একজন মুয়াযযিন হিসেবে কাজ করতেন। যদিও তার পিতা একজন ইসলামী পণ্ডিত হিসেবে কাজ করলেও পাঠান এবং তার ভাই উভয়ই ক্রিকেটের ব্যাপারে আগ্রহী হয়ে ওঠেন।
পাঠান ২০০১ সালের মার্চে বাংলা ক্রিকেট দল এর বিরুদ্ধে প্রথম শ্রেণীর আত্মপ্রকাশ করেনে। পরবর্তীতে তার সহযোগী বা-হাতি পেসার জহির খান কে জাতীয় দলের জন্য নির্বাচন করা হয়েছিল। তিনি ১৩ রানে অপরাজিত ও ২ রান এবং ৪০ রান খরচ করে ৩ উইকেট ও ৬৮ রানে ২ উইকেট লাভ করেন। যার ফলে ২২২ রানে বিশাল ব্যবধানে তার দল জয়ী হয়।
পাঠান ২০০৩ সালের ডিসেম্বর মাসে এডিলেড ওভালে অস্ট্রেলিয়ার বিরুদ্ধে দ্বিতীয় টেস্টে তিনি টেস্ট ক্রিকেট প্রতিযোগীতায় আত্মপ্রকাশ করেন। ১৯ বছর বয়সে তিনি প্রথম টেস্ট বারোদার ব-হাতি বোলার জাহির খান আঘাতের কারণে তিনি উদ্বোধনী বোলার হিসেবে বল করেন। প্রায় ওভারে পাঁচ রানের সমতায় রান করা অস্ট্রেলীয় দলের ১৬০ রানের উচ্চ স্কোরিং ম্যাচে তিনি ম্যাথু হেডেন এর উইকেট লাভ করেন। তার একমাত্র ইনিংসে তিনি মাত্র এক রান করেন তারপরেও ভারত চার উইকেটে জয় নিয়ে মাঠ ছাড়ে।
ওপেল

অ্যাডাম ওপেল এজি বা ওপেল হল জার্মান মোটরগাড়ি প্রস্তুতকারী সংস্থা যার সদর দফতর জার্মানির রাসেলহেমে অবস্থিত। এটি আমেরিকান জেনারেল মোটরস কোম্পানির একটি অধীনস্থ প্রতিষ্ঠান। প্রতিষ্ঠানটি মোটরগাড়ির নকশা তৈরি প্রকৌশল, উৎপাদন এবং বাজারজাত করে থাকে। এটি আফ্রিকা, আমেরিকা, এশিয়া, ইউরোপ এবং দক্ষিণ আমেরিকায় ওপেল ব্রান্ডের ব্যক্তিগত ও বাণিজ্যিক মোটরগাড়ি বাজারজাত করে থাকে। এছাড়া এটি যুক্তরাষ্ট্র, কানাডা, ম্যাক্সিকো ও চীনের বাজারে বুইক ব্রান্ডের অধীনে ও যুক্তরাজ্যে র বাজারে ভক্সহল ব্রান্ডের মোটরগাড়ি বাজারজাত করে থাকে।
অ্যাডাম ওপেল এই কোম্পানিটির প্রতিষ্ঠা করেন ১৮৬২ সালে। তখন মূলত এটি ছিল একটি যন্ত্রপাতি উৎপাদন কারখানা। ১৮৮৬ সালের দিকে এটি বাইসাইকেল উৎপাদন শুরু করে। কোম্পানিটি ১৮৯৯ সালে সর্বপ্রথম মোটরগাড়ি উৎপাদন করে।
১৯২৯ সালে ওপেল একটি শেয়ার লিমিটেড কোম্পানিতে পরিণত হয়। একই সালে যুক্তরাষ্ট্রের জেনারেল মোটরস এর শিংহভাগ শেয়ার কিনে নেয়। ১৯৩১ সালে জিএম এর পূর্ন নিয়ন্ত্রণ নিয়ে নিলে এটি জিএম এর একটি পূর্ণ অধীনস্থ কোম্পানিতে পরিনত হয়। এটি পাবলিক লিমিটেড কোম্পানি না হওয়ায় সাধারণ শেয়ার বাজারে এর শেয়ার উপলব্ধ নয়। অদ্যাবধি এর প্রায় সম্পূর্ণ অংশের মালিক জেনারেল মোটরস এবং এটি জেনারেল মোটরস ইউকে লিমিটেডের এর মালিকানাধীন হিসেবে নিবন্ধিত।
ইলাম জেলা

ইলাম জেলা ( ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের পাহাড়ের একটি জেলা। কাঠমান্ডু থেকে প্রায় দূরে অবস্থিত ইলাম হচ্ছে এই জেলার সদরদপ্তর।
লাল পান্ডা ও দুর্লভ পাখি গবেষকদেরকে ইলাম আকর্ষণ করে। তরাই বেল্ট থেকে উঁচু পাহাড়ময় এলাকায় এ জেলা ছড়িয়ে আছে। ইলম নামটি লিম্বু ভাষা থেকে উদ্ভূত হয়েছে।
এই জেলার আয়তন ।
২০১১ সালের আদমশুমারি অনুসারে এ জেলার লোকসংখ্যা ২৯০,২৫৪ জন।<
এর মধ্যে ৪২.৮% নেপালি, ১৪.৩% লিম্বু, ৮.৩৩% বানতাওয়া, ৮.৩% রাই, ৬.০% তামাং, ৪.৬% মাগার, ২.১% গুরুং, ২.১% নেওয়ারি, ১.২% শেরপা, ১.০% চামলিং, ১.০% সুনুয়ার, ০.৯% লেপচা, ০.৬% কুলুং, ০.৫% ইয়াকখা এবং ০.৫% সাম্পাং তাদের প্রথম ভাষা হিসেবে কথা বলে।
জেলার ৪৫.৭% জন লোক নেপালি, ১.৫% রাই, ১.৪% বানতাওয়া, ১.৩% লিম্বু এবং ০.৫% ইংরেজি তাদের দ্বিতীয় ভাষা হিসাবে কথা বলে থাকে।
অ্যামছক, বাঝো, বারবোটে, ছামাতিয়া, ছিসাপানি, ছোলাছুলি, দানাবারি, ধুসেনি, ইভাং, একতাপ্পা, এভাং, এরাউতার
ইলম ৪টি নগর ও ৬টি গ্রামীণ পৌরসভায় বিভক্ত।
কিম জং উন

কিম জং উন (, "কিম.জঙ্‌.উন্‌"; জন্ম ৮ জানুয়ারি ১৯৮২ বা ১৯৮৩) একজন উত্তর কোরীয় রাজনীতিবিদ যিনি ২০১১ সাল থেকে উত্তর কোরিয়ার সর্বোচ্চ নেতা এবং ২০১২ সাল থেকে কোরিয়ার ওয়ার্কার্স পার্টি (ডব্লিউপিকে) এর প্রধান। ১৯৯৪ থেকে ২০১১ পর্যন্ত উত্তর কোরিয়ার দ্বিতীয় সর্বোচ্চ নেতা কিম জং ইল অন্ত্যেষ্টিক্রিয়ার পর তিনি ২৮ ডিসেম্বর ২০১১ নিজেকে উত্তর কোরিয়ার সর্বোচ্চ নেতা হিসেবে ঘোষণা করেন। তিনি কিম জং ইল ও কো ইয়ং হুই দম্পতির তৃতীয় ও সর্বকনিষ্ঠ পুত্র। তিনি কিম ইল-সাং-এর পৌত্র, যিনি উত্তর কোরিয়ার প্রতিষ্ঠাতা এবং ১৯৪৮ সালে প্রতিষ্ঠার পর থেকে ১৯৯৪ সালে তাঁর মৃত্যু পর্যন্ত প্রথম সর্বোচ্চ নেতা ছিলেন।
২০১১ সালের শেষ দিক থেকেই কিম জং উন রাষ্ট্রের পরবর্তী উত্তরাধীকারের মতো আচরণ শুরু করেন, এবং তার বাবার মৃত্যুর পর কিমকে উত্তর কোরিয়ার রাষ্ট্রীয় টেলিভিশন “মহান উত্তরাধিকারী” হিসেবে ঘোষণা করেন। কিম জং ইলের একটি স্মরণ সভায় উত্তর কোরিয়ার সুপ্রিম পিপলস এস্যাম্বলির সভাপতি কিম ইয়ং নাম ঘোষণা করেন; “সম্মানিত কমরেড কিম জং উন, আমাদের দল, সামরিক বাহিনী ও দেশের সর্বোচ্চ নেতা, যিনি মহান কমরেড কিম জং ইলের আদর্শ, নেতৃত্ব, চরিত্র, গুণাবলী, সাহসিকতা ও বীরত্বের উত্তরাধিকারী লাভ করেছেন।” ২০১১ সালের ৩০শে ডিসেম্বর ওয়ার্কার্স পার্টির সভাপতিমণ্ডলীয় নিয়ন্ত্রণ কমিটি আনুষ্ঠানিকভাবে, কিম জং উনকে কোরিয়ান পিপলস আর্মির সর্বোচ্চ অধিনায়ক পদে নিযুক্ত করেন। ২০১২ সালের ১১ই এপ্রিল চতুর্থ দলীয় সম্মেলনে তাকে সদ্য সৃষ্ট পদ কোরিয়ার ওয়ার্কার্স পার্টির প্রথম সম্পাদকে দায়িত্ব দেয়া হয়।
তাকে ২০১২ সালের ১৮ জুলাই কোরিয়ান পিপলস আর্মির সেনাপতি পদে উন্নীত করা হয় এর ফলে তার সর্বোচ্চ অধিনায়ক পদটি আরও দৃঢ় হয়। তার দুটি ডিগ্রি রয়েছে, একটি থেকে কিম ইল সাং বিশ্ববিদ্যালয় পদার্থবিজ্ঞানের ওপর আরেকটি সেনা কর্মকর্তা হিসেবে কিম ইল সাং সামরিক বিশ্ববিদ্যালয় থেকে।
২০১২ সালের ২৫শে জুলাই উত্তর কোরীয় রাষ্ট্রীয় গণমাধ্যম প্রথম বারের মতো কিম জং ইলের বৈবাহিক সম্পর্ক প্রকাশ করেন। এতে বলা হয় কিম রি সোল জু-র () সাথে বিবাহিত। ২০১৩ সালে দম্পতিটি এক কন্যা সন্তানের জন্ম দেয়।
পাঁচথর জেলা

পাঁচথর জেলা ( ) হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের পাহাড়ের একটি জেলা। এই জেলার আয়তন । ফিদিম হচ্ছে এই জেলার সদরদপ্তর।
পাঁচথরের অধিকাংশ জনসংখ্যা ক্রান্তিস লিম্বু। রাই এবং অন্যান্য নৃগোষ্ঠী এবং পাহাড়ি জাতির বিভিন্ন লোকজন বাস করে।
আয়তন: ১২৪১ বর্গমাইল।
২০১১ সালের আদমশুমারি অনুসারে এ জেলার লোকসংখ্যা ১৯১,৮১৭ জন। এই জেলার মানুষের মধ্যে ৪০.১% লিম্বু, ৩৪.১% নেপালি, ৬.৫% তামাং, ৫.৫% বানতাওয়া, ৫.২% রাই, ২.৯% মাগার, ১.১% গুরুং, ০.৭% সুনুয়ার, ০.৭% চামলিং, এবং ০.৫% নেওয়ারি হিসেবে তাদের প্রথম ভাষা হিসাবে কথা বলে।
জেলার ৬২.০% জনগণ নেপালি এবং ০.৮% লিম্বুকে তাদের দ্বিতীয় ভাষা হিসাবে ব্যবহার করে থাকে।
পাঁচথর জেলায় একটি পৌরসভা এবং সাতটি পল্লি পৌরসভা রয়েছে।
এই জেলার প্রধান নদীগুলো হল ইন্দ্রাভাতি, কাভেলি, তামর, হেভা, ইভা, কাভা, ফেম্মে, নিভু, থিমই সহ আরও অনেক।
তাপ্লেজুঙ জেলা

তাপ্লেজুঙ জেলা () হচ্ছে নেপালের পূর্বাঞ্চল বিকাস ক্ষেত্রের মেচী অঞ্চলের পাহাড়ের একটি জেলা। এই জেলার আয়তন । তাপ্লেজুঙ হচ্ছে এই জেলার সদরদপ্তর।
তাপ্লেজুঙ শব্দটি এসেছে "তাপ্লে" ও "জুঙ" থেকে। তাপ্লে ছিলেন মধ্যযুগের লিম্বু জনগণের রাজা এবং "জুঙ" বলতে লিম্বু ভাষায় বোঝায় দুর্গ। ভাষাগতভাবে তাপ্লেজুঙ অর্থ হচ্ছে তাপ্লে রাজার দুর্গ।
২০১১ সালের আদমশুমারি অনুসারে এ জেলার লোকসংখ্যা ১২৭,৪৬১ জন।
এ জেলার আয়তন ৩৬৪৬ বর্গমাইল।
রাউজান

রাউজান বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি রাউজান উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার চতুর্থ জনবহুল ও রাউজান উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৭.২ কি.মি. দূরত্বে রাউজান শহর অবস্থিত ।
বাংলাদেশ আদমশুমারী ২০১১ অনুযায়ী রাউজান শহরের মোট জনসংখ্যা ৫৯,১৪৮ জন যার মধ্যে ২৯,৫৪৬ জন পুরুষ এবং ২৯,৬০২ জন নারী। এ শহরের পুরুষ এবং নারী অনুপাত ১০০। শহরে মোট খানা সংখ্যা বা পরিবার রয়েছে ১১৪৬০ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার।
১৯৯৮ সালে রাউজান শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রাউজান পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৭টি মহল্লায় বিভক্ত । ২৭.১৫ বর্গ কি.মি. আয়তনের রাউজান শহর এলাকাটি রাউজান পৌরসভা দ্বারা পরিচালিত হয়।
রাউজান শহরের স্বাক্ষরতার হার হলো শতকরা ৬৩.৩ ভাগ। শহরে নিম্নোক্ত শিক্ষা প্রতিষ্ঠানসমূহ রয়েছে:
বিশ্ববিদ্যালয়
হাটহাজারী

হাটহাজারী বাংলাদেশের দক্ষিণাঞ্চলের একটি ছোট শহর। এ শহরটি চট্টগ্রাম বিভাগের অন্তর্গত চট্টগ্রাম জেলার উত্তরে অবস্থিত। হালদা নদীর পাশে অবস্থিত এ শহরটি হাটহাজারী উপজেলার প্রধান ও সবচেয়ে বড় শহরাঞ্চল। প্রশাসনিক ভাবে হাটহাজারী শহর হাটহাজারী উপজেলার সদর দফতর। চট্টগ্রাম শহর থেকে এ শহরের দূরত্ব মাত্র ১৫ কি.মি.।
১৯২৯ সালে হাটহাজারী থানা এবং ১৯৮৩ সালে হাটহাজারী উপজেলা গঠিত হয়। তখন হাটহাজারীকে উপজেলা সদর করা হয়৷ পরবর্তীতে ২০১২ সালে হাটহাজারী পৌরসভা গঠন করা হলে হাটহাজারী পৌরশহরের মর্যাদা লাভ করে।
এ শহরটি হাটহাজারী পৌরসভা দ্বারা পরিচালিত হয় যা ৯টি ওয়ার্ড এ বিভক্ত ।
বাংলাদেশের আদমশুমারি ও গৃহগণনা-২০১১ অনুযায়ী হাটহাজারী শহরের মোট জনসংখ্যা ৭,৭২৪ জন যার মধ্যে ৩,৮৬৮ জন পুরুষ এবং ৩,৮৫৬ জন নারী। এ শহরের পুরুষ এবং নারী অনুপাত ১১৮:১০০৷
হাটহাজারী পৌরসভার শিক্ষা প্রতিষ্ঠান হলঃ
হা-ডু-ডু, দাড়িয়াবান্দা, কানামাছি খেলার পাশাপাশি বলি খেলা, দাড়িয়াবান্দা, কানামাছি, বাঘবন্ধী, লাঠি খেলা কিংবা সাঁতার, নৌকা বাইচ, গোল্লাছুট, ডাংগুলি, মোরগ লড়াই, ঘুঁড়ি উড়ানো, কবুতর খেলা এসবই উল্লেখযোগ্য খেলাধুলা। বর্তমানে ফুটবল, ক্রিকেট, ব্যাটমিন্টন খুবই জনপ্রিয় খেলায় রূপান্তরিত হয়েছে।